stanford-oval/wikipedia huggingface dataset:
สมเด็จพระอริยวงศาคตญาณ (ปุ่น ปุณฺณสิริ)
ดำรงตำแหน่งหน้าที่ทางคณะสงฆ์

4 ธันวาคม พ.ศ. 2484 เป็นพระคณาจารย์เอกทางเทศนา
13 มีนาคม พ.ศ. 2486 เป็นเจ้าคณะตรวจการภาคบูรพา (สมุทรปราการ ฉะเชิงเทรา ชลบุรี นครนายก ปราจีนบุรี ระยอง จันทบุรี ตราด)
3 กันยายน พ.ศ. 2486 เป็นเจ้าคณะตรวจการภาค 2 (อยุธยา อ่างทอง สระบุรี ลพบุรี สิงห์บุรี ชัยนาท อุทัยธานี นครสวรรค์ พิจิตร กำแพงเพชร สุพรรณบุรี) เป็นกรรมการสังคายนาพระธรรมวินัย
พ.ศ. 2487 เป็นพระอุปัชฌาย์
10 พฤศจิกายน พ.ศ. 2488 เป็นสมาชิกสังฆสภา
9 มีนาคม พ.ศ. 2490 เป็นผู้รักษาการเจ้าอาวาสวัดพระเชตุพน
6 มีนาคม พ.ศ. 2491 เป็นสังฆมนตรี (สมัยที่ 1) ซึ่งมีสมเด็จพระพุทธโฆษาจารย์ (เจริญ ญาณวโร) เป็นสังฆนายก
18 มิถุนายน พ.ศ. 2491 เป็นเจ้าอาวาสวัดพระเชตุพน
31 สิงหาคม พ.ศ. 2491 เป็นกรรมการและเลขาธิการ กรรมการสังฆาณัติระเบียบพระคณาธิการ (ก.ส.พ.)
17 พฤษภาคม พ.ศ. 2492 เป็นเจ้าคณะตรวจการภาค 2 (สมุทรปราการ สมุทรสาคร สมุทรสงคราม ฉะเชิงเทรา ชลบุรี นครนายก ปราจีนบุรี ระยอง จันทบุรี ตราด)
30 พฤษภาคม พ.ศ. 2493 เป็นสังฆมนตรี (สมัยที่ 2) ซึ่งมีสมเด็จพระพุทธโฆษาจารย์ (เจริญ ญาณวโร) เป็นสังฆนายก
11 มิถุนายน พ.ศ. 2494 เป็นสังฆมนตรี (สมัยที่ 3) ซึ่งมีพระศาสนโศภน (จวน อุฏฺฐายี) เป็นสังฆนายก
24 กรกฎาคม พ.ศ. 2494 เป็นสังฆมนตรี (สมัยที่ 4) ซึ่งมีสมเด็จพระวันรัต (ปลด กิตฺติโสภโณ) เป็นสังฆนายก
5 ตุลาคม พ.ศ. 2494 เป็นเจ้าคณะตรวจการภาค 7 (สมุทรสาคร สมุทรสงคราม นครปฐม สุพรรณบุรี ราชบุรี กาญจนบุรี เพชรบุรี ประจวบคีรีขันธ์)
23 กรกฎาคม พ.ศ. 2498 เป็นสังฆมนตรี (สมัยที่ 5) ซึ่งมีสมเด็จพระวันรัต (ปลด กิตฺติโสภโณ) เป็นสังฆนายก
2 พฤศจิกายน พ.ศ. 2499 เป็นสังฆมนตรีว่าการองค์การสาธารณูปการ (สมัยที่ 5) แทนสมเด็จพระพุฒาจารย์ (นวม พุทฺธสโร) ที่มรณภาพ
10 พฤศจิกายน พ.ศ. 2500 เป็นกรรมการสังฆาณัติระเบียบพระคณาธิการ (ก.ส.พ.)
พ.ศ. 2502 - 2508 เป็นผู้รักษาการแทนเจ้าอาวาสวัดปากน้ำ ภาษีเจริญ
12 มกราคม พ.ศ. 2503 เป็นสังฆมนตรีว่าการองค์การเผยแพร่ (สมัยที่ 6)
31 ตุลาคม พ.ศ. 2504 เป็นกรรมการพิจารณาหลักสูตรการศึกษาพระปริยัติธรรม แผนกบาลี
1 มกราคม พ.ศ. 2506 เป็นกรรมการมหาเถรสมาคม
29 มกราคม พ.ศ. 2506 เป็นกรรมการพิจารณาร่างหลักสูตรพระปริยัติธรรม แผนกบาลี เปรียญตรี โท เอก
พ.ศ. 2506 - 2507 เป็นผู้รักษาการเจ้าอาวาสวัดโสธรวรารามวรวิหาร จังหวัดฉะเชิงเทรา
20 สิงหาคม พ.ศ. 2508 เป็นเจ้าคณะใหญ่หนกลาง และรักษาการในตำแหน่งเจ้าคณะใหญ่หนตะวันออก หนเหนือ และหนใต้
15 มกราคม พ.ศ. 2509 เป็นแม่กองงานพระธรรมทูต
10 - 20 กุมภาพันธ์ พ.ศ. 2510 เป็นผู้ปฏิบัติหน้าที่แทนสมเด็จพระสังฆราช
19 มีนาคม พ.ศ. 2515 เป็นเจ้าคณะนครหลวงกรุงเทพธนบุรี
21 กรกฎาคม พ.ศ. 2515 ได้รับสถาปนาเป็นสมเด็จพระสังฆราช สกลมหาสังฆปริณายก
ดำรงตำแหน่งหน้าที่ในคณะมหานิกาย

พ.ศ. 2490 - เป็นกรรมการสภามหาจุฬาลงกรณราชวิทยาลัย
พ.ศ. 2494 - เป็นประธานกรรมการเจ้าคณะตรวจการภาค (ก.จ.ภ.)
พ.ศ. 2500 - เป็นกรรมการอุปถัมภ์กิตติมศักดิ์ มหาจุฬาลงกรณราชวิทยาลัย
27 มีนาคม พ.ศ. 2516 - ตั้งสมัชชามหาคณิสสร และเป็นประธานสมัชชามหาคณิสสร
ดำรงตำแหน่งหน้าที่ศาสนกิจพิเศษ

พ.ศ. 2483 - เป็นกรรมการแปลพระไตรปิฎกเป็นภาษาไทย แผนกพระวินัย
พ.ศ. 2492 - เป็นสภานายกสภาพระธรรมกถึก
พ.ศ. 2494 - เป็นอนุกรรมการอบรมศีลธรรมและวัฒนธรรมแก่ข้าราชการและประชาชน (ก.อ.ช.)
พ.ศ. 2496 - เป็นประธานกรรมการสงฆ์แห่งโรงพยาบาลสงฆ์
พ.ศ. 2497 - เป็นประธานทอดผ้าป่าวันโรงพยาบาลสงฆ์ โดยทรงริเริ่มในนามสภาพระธรรมกถึก, เป็นกรรมการวิทยุกระจายเสียงวันธรรมสวนะ
พ.ศ. 2498 - เป็นที่ปรึกษาคณะกรรมการทำนุบำรุงโรงพยาบาลสงฆ์
พ.ศ. 2501 - เป็นประธานกรรมการปรับปรุงตลาดเฉลิมโลก
พ.ศ. 2508 - เป็นกรรมการมูลนิธิโรงพยาบาลสงฆ์
พ.ศ. 2510 - เป็นประธานจิตตภาวันวิทยาลัย
เสด็จไปทรงบำเพ็ญศาสนกิจในต่างประเทศ

พ.ศ. 2497 - ประชุมฉัฏฐสังคายนา ประเทศพม่า, สังเกตการณ์พระศาสนา ประเทศกัมพูชา
พ.ศ. 2499 - งานฉลองพุทธชยันตี (25 ศตวรรษ) ประเทศศรีลังกา, นมัสการสังเวชนียสถาน ประเทศอินเดีย และแวะประเทศสิงคโปร์
พ.ศ. 2502 - พิธีเปิดวัดไทยพุทธคยา ประเทศอินเดีย
พ.ศ. 2505 - ตั้งผู้ปกครองวัดเชตวัน กัวลาลัมเปอร์ ประเทศมาเลเซีย
พ.ศ. 2506 - เยี่ยมวัดไทยในรัฐเคดาห์ ปีนัง ประเทศมาเลเซีย และประเทศสิงคโปร์
พ.ศ. 2509 - เป็นประธานผูกพัทธสีมา วัดไทยพุทธคยา ประเทศอินเดีย และสังเกตการณ์พระพุทธศาสนา ประเทศเนปาล, ตั้งเจ้าอาวาสวัดเชตวัน กัวลาลัมเปอร์ ประเทศมาเลเซีย
พ.ศ. 2510 - เป็นประธานผูกพัทธสีมา วัดเชตวัน กัวลาลัมเปอร์ ประเทศมาเลเซีย
พ.ศ. 2511 - งานพระราชทานเพลิงศพ พระนิโครธรรมธาดา ประเทศมาเลเซีย, เยี่ยมวัดพุทธปทีป กรุงลอนดอน ประเทศอังกฤษ และเสด็จประเทศเนเธอร์แลนด์ ฝรั่งเศส เบลเยี่ยม ลักเซมเบอร์ก เยอรมนี สวิตเซอร์แลนด์ และอิตาลี
พ.ศ. 2513 - เป็นผู้แทนคณะสงฆ์แห่งประเทศไทย ในงานถวายพระเพลิงพระศพ สมเด็จพระสังฆราช ประเทศกัมพูชา
พ.ศ. 2515 - เยือนประเทศสหรัฐอเมริกา ตามคำอาราธานาของรัฐบาลอเมริกัน เยือนสำนักวาติกัน กรุงโรม ตามคำอาราธนาของสมเด็จพระสันตปาปา ประมุขแห่งศาสนาคริสต์ นิกายคาทอลิก และเยี่ยมวัดพุทธปทีป ประเทศอังกฤษ ผ่านไปเนเธอร์แลนด์ ฝรั่งเศส เยอรมนี สวิตเซอร์แลนด์ และสเปน
พระกรณียกิจ

ผลงานของพระองค์ นอกจากที่ได้รับแต่งตั้งให้ปฏิบัติงานตามตำแหน่งหน้าที่ และงานพิเศษต่าง ๆ ที่ได้รับมอบอย่างครบถ้วนแล้ว ยังมีงานด้านพระศาสนาที่ทรงริเริ่มพัฒนาอีกเป็นจำนวนมาก กล่าวคือ งานด้านการก่อสร้าง และปฏิสังขรณ์  ก่อสร้างและปฏิสังขรณ์ทั้งปูชนียสถาน เช่น พระอาราม  สาธารณสถาน เช่น พิพิธภัณฑ์  โรงเรียน โรงพยาบาล  ทั้งในส่วนกลางและส่วนภูมิภาคเป็นจำนวนมาก
งานด้านมูลนิธิ   ก่อตั้งและสนับสนุนมูลนิธิ ที่ดำเนินงานด้านธรรม ด้านวิชาการ และการศึกษา และด้านสาธารณูปการ  เป็นจำนวนมาก
งานด้านพระนิพนธ์   มีพระธรรมเทศนาจำนวนมาก วันสำคัญทางศาสนา ประมวลอาณัติคณะสงฆ์ สารคดี เช่น สู่เมืองอนัตตา  พุทธชยันตี  เดีย-ปาล (อินเดีย-เนปาล) สู่สำนักวาติกัน และนิกสัน และบ่อเกิดแห่งกุศล คือ โรงพยาบาล เป็นต้น ธรรมนิกาย เช่น จดหมายสองพี่น้อง  สันติวัน พรสวรรค์ หนี้กรรมหนี้เวร ไอ้ตี๋  ดงอารยะ เกียรติกานดา คุณนายชั้นเอก ความจริงที่มองเห็น ความดีที่น่าสรรเสริญ อภินิหารอาจารย์แก้ว กรรมสมกรรม
งานด้านต่างประเทศ   ไปร่วมประชุมฉัฎฐสังคายนาพระไตรปิฎก ณ ประเทศพม่า เมื่อปี พ.ศ. 2497 ไปร่วมงานฉลองพุทธชยันตี (25 พุทธศตวรรษ) ณ ประเทศศรีลังกา เมื่อปี พ.ศ. 2499  นอกจากนี้ยังไป และสังเกตการณ์ พระศาสนาและเยือนวัดไทยในต่างประเทศ อีกเป็นจำนวนมาก
งานพระนิพนธ์ "สันติวัน" และ "ศรีวัน

นอกจากแต่งและเรียบเรียงพระธรรมเทศนาแล้ว โดยที่สนใจในการประพันธ์มาตั้งแต่ยังเป็นสามเณร โปรดการอ่านหนังสือและสะสมหนังสือต่าง ๆ ทั้งเคยเขียนบทความเกี่ยวกับวันสำคัญทางพระพุทธศาสนา ลงพิมพ์ในหนังสือพิมพ์เดลิเมล์ในพระนามว่า "ป. ปุณฺณสิริ" ยังนิพนธ์หนังสืออีก 20 กว่าเรื่อง ประเภทวิชาการ เมื่อเป็นเลขาธิการ ก.ส.พ. ได้รวบรวมระเบียบข้อบังคับคณะสงฆ์พิมพ์เป็นเล่ม ชื่อประมวลอาณัติคณะสงฆ์ ประเภทสารคดีบันทึกการเสด็จไปยังที่ต่าง ๆ คือ;
สู่เมืองอนัตตา
พุทธชยันตี เดีย - ปาล
สู่สำนักวาติกัน และนิกสัน
ฯลฯ
และพระนิพนธ์เรื่องสุดท้าย คือ;
บ่อเกิดแห่งกุศลคือโรงพยาบาล
ฯลฯ
ประเภทธรรมนิยาย เช่น
จดหมายสองพี่น้อง
สันติวัน
พรสวรรค์
หนี้กรรมหนี้เวร
ไอ้ตี๋
ดงอารยะ
เกียรติกานดา
คุณนายชั้นเอก
ความจริงที่มองเห็น
ความดีที่น่าสรรเสริญ
อภินิหารอาจารย์แก้ว
จรัมบุญ
กรรมสมกรรม
ในพระนามสันติวัน หรือศรีวัน
ฯลฯ
นอกจากนี้ ยังได้เขียนเป็นบทความต่าง ๆ อีกมาก
การบริหารคณะสงฆ์

สมเด็จพระอริยวงศาคตญาณ (ปุ่น ปุณฺณสิริ) บริหารการคณะสงฆ์ในตำแหน่งเจ้าอาวาสวัดพระเชตุพนวิมลมังคลาราม ผู้รักษาการเจ้าอาวาสวัดปากน้ำ วัดโสธรวราราม และในตำแหน่งเจ้าคณะพระสังฆาธิการ ปรากฏเป็นที่ประจักษ์ตามประกาสสถาปนาสมณศักดิ์นั้นแล้ว นอกจากนี้ยังวิตกถึงวัดที่เป็นพระอารามหลวง ซึ่งชำรุดทรุดโทรมเป็นจำนวนมาก ปรารภในที่ประชุมพระสังฆาธิการของกรุงเทพมหานคร มีพระประสงค์จะให้วัดเป็นระเบียบเรียบร้อย เช่น สร้างกำแพงหรือรั้วกั้นเขตวัด เมื่อทุเลาจากการประชวรคราวแรก ได้เสด็จไปตรวจเยี่ยมวัดราชโอรสาราม และวัดชัยพฤกษมาลา ที่ได้ตั้งพระเถระไปเป็นเจ้าอาวาส ในขณะประชวรก็ยังมีพระบัญชาให้พระเถระผู้ใหญ่ออกตรวจเยี่ยมวัดแทนพระองค์
ส่วนในตำแหน่ง สมเด็จพระสังฆราช สกลมหาสังฆปริณายก ทรงมีเวลาน้อย ทั้งยังต้องรักษาพระองค์อีกเป็นส่วนมาก ถึงอย่างนั้น ก็ยังมีพระดำริในการคณะสงฆ์หลายประการ โดยมุ่งประโยชน์สุขและความเจริญแก่ประชาชน ทั้งยังมอบความเป็นอิสระในการบริหารคณะ เช่น เมื่อจะแต่งตั้งกรรมการมหาเถรสมาคมในส่วนคณะมหานิกาย ก็ประชุมหารือกับพระเถระในฝ่ายมหานิกาย ในฝ่ายคณะธรรมยุต ก็หารือกับพระเถระในคณะธรรมยุตก่อน
อนึ่ง ดำริถึงพระภิกษุที่ได้บำเพ็ญสาธารณประโยชน์ ซึ่งได้รับการยกย่องขึ้นเป็นพระครูประทวน จึงขออนุมัติต่อมหาเถรสมาคม ให้สร้างพัดขึ้นถวายเป็นเกียรติยศ
พระเกียรติคุณพิเศษ

สมเด็จพระอริยวงศาคตญาณ สมเด็จพระสังฆราช (ปุ่น ปุณฺณสิริ) เจริญอยู่ในพรหมวิหารธรรม เป็นครุฐานียอภิปูชนียบุคคล เป็นที่รักที่เคารพบูชาสักการะอย่างยิ่งแห่งปวงชนทั้งบรรพชิตและคฤหัสถ์ ได้รับยกย่องพระเกียรติคุณเป็นอย่างสูง จึงมีพระนามเป็นพิเศษว่า “สมเด็จป๋า” พระเครื่องและเหรียญพระรูป ที่สร้างขึ้นในวาระต่าง ๆ หรือที่มีผู้มาขออนุญาตพิมพ์เป็นที่ระลึกในงานกุศล ปรากฏว่าเป็นที่นิยมกันมาก ดังนี้
พระเครื่อง "สมเด็จแสน" พิมพ์พระองค์เองเป็นปฐมฤกษ์ มีจำนวน 170,000 องค์ แจกในงานบำเพ็ญพระกุศลพระชันษา 72 ปี
พระกริ่ง "สมเด็จฟ้าลั่น" และ "สมเด็จฟ้าแจ้ง" (ธรรมจารี) เททองหล่อในวันคล้ายวันประสูติ พ.ศ. 2515 - 2516 จำนวน 1,700 องค์
เหรียญพระรูป "เหรียญ 60" "เหรียญ 72" "สมเด็จรอบโลก" "เหรียญทรงฉัตร" ทั้งหมดพิมพ์ประมาณ 600,000 เหรียญ
วัด ส่วนราชการ องค์การกุศล ที่โปรดอนุญาตให้พิมพ์เหรียญพระรูปเท่าที่รวบรวมได้ 55 แบบพิมพ์ จำนวนประมาณ 1,00,000 เหรียญ
เหรียญพระรูปเหรียญสุดท้าย "สมเด็จเพิ่มบารมี" เป็นที่ระลึกในวันครบปีสถาปนา จำนวน 100,000 เหรียญ
พระสมณศักดิ์

| ธรรมเนียมพระยศของ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก |
| --- | --- |
ตราประจำพระองค์
การทูล: ฝ่าพระบาท
การแทนตน: เกล้ากระหม่อม/เกล้ากระหม่อมฉัน
การขานรับ: เกล้ากระหม่อม พะย่ะค่ะ/เพคะ
1 มีนาคม พ.ศ. 2484 พระชันษา 45 ปี พรรษา 24 เป็นพระราชาคณะชั้นสามัญที่ พระอมรเวที
1 มีนาคม พ.ศ. 2489 พระชันษา 50 ปี พรรษา 29 เป็นพระราชาคณะชั้นราชที่ พระราชสุธี ธรรมปรีชาภิมณฑ์ ปริยัติโกศล ยติคณิศร บวรสังฆาราม คามวาสี
8 มิถุนายน พ.ศ. 2490 พระชันษา 51 ปี พรรษา 30 เป็นพระราชาคณะชั้นเทพที่ พระเทพเวที ตรีปิฎกคุณ สุนทรธรรมภูษิต ยติคณิสร บวรสังฆาราม คามวาสี
5 ธันวาคม พ.ศ. 2491 พระชันษา 52 ปี พรรษา 31 เป็นพระราชาคณะชั้นธรรมที่ พระธรรมดิลก ศากยปุตติยนายก ตรีปิฎกบัณฑิต ยติคณิสร บวรสังฆาราม คามวาสี
5 ธันวาคม พ.ศ. 2499 พระชันษา 60 ปี พรรษา 39 เป็นรองสมเด็จพระราชาคณะชั้นหิรัญบัฏที่ พระธรรมวโรดม บรมญาณอดุลสุนทรนายก ตรีปิฎกคุณาลังการวิภูสิต สุทธิกิจสาทร มหาคณิสร บวรสังฆาราม คามวาสี
5 ธันวาคม พ.ศ. 2504 พระชันษา 65 ปี พรรษา 44 ได้รับสถาปนาเป็นสมเด็จพระราชาคณะที่ สมเด็จพระวันรัต ปริยัติพิพัฒนพงศ์ วิสุทธิสงฆ์ปริณายก ตรีปิฎกโกศล วิมลคัมภีรญาณสุนทร มหาคณปธานาดิศร บวรสังฆาราม คามวาสี อรัญญวาสี
21 กรกฎาคม พ.ศ. 2515 พระชันษา 76 ปี พรรษา 55 ได้รับสถาปนาเป็นสมเด็จพระสังฆราชที่ สมเด็จพระอริยวงศาคตญาณ สุขุมธรรมวิธานธำรง สกลมหาสงฆปริณายก ตรีปิฎกกลาสุโกสล วิมลคัมภีรญาณ ปุณณสิริภิธานสังฆวิสุทธิ์ ปาวจนุตตมสิกขวโรปการ ศีลขันธสมาจารสุทธิปฏิบัติ พุทธบริษัทคารวสถาน วิจิตรปฏิภาณพัฒนคุณ อดุลธรรมวิสารสุนทร บวรธรรมบพิตร สมเด็จพระสังฆราช สกลมหาสังฆปริณายกองค์ที่ 17 แห่งกรุงรัตนโกสินทร์
สิ้นพระชนม์

โรงพยาบาลจุฬาลงกรณ์ได้มีแถลงการณ์แจ้งข่าวพระอาการตลอดมาทุกระยะ แถลงการณ์ในการสิ้นพระชนม์ มีดังนี้
"สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เสด็จเข้ารับการรักษา ณ โรงพยาบาลจุฬาลงกรณ์ ตั้งแต่วันที่ 12 กันยายน 2516 ด้วยพระอาการเวียนพระเศียร ความจำทรงเสื่อมลง พระวรกายทางซีกขวาอ่อนเคลื่อนไหวไม่ได้ คณะแพทย์ลงความเห็นว่า พระอาการทั่วไปทั้งหมด เนื่องมาจากการที่พระองค์ทรงประชวรเป็นเนื้องอกในปอดข้างซ้าย ซึ่งคณะแพทย์ได้ถวายการรักษาด้วยรังสีโคบอลท์ พระอาการดีขึ้นบ้าง
ต่อมาวันที่ 14 ตุลาคม 2516 มีพระโรคแทรก คือ พระโลหิตออกจากกระเพาะอาหาร คณะแพทย์ได้ถวายการผ่าตัดเพื่อระงับมิให้สูญเสียพระโลหิตทางลำไส้อีก และถวายการผ่าตัดเพื่อมิให้มีพระอาการขึ้นอีก นับตั้งแต่วันที่ 18 ตุลาคม 2516 เป็นต้นมา พระอาการทางสมองมากขึ้น จนครึ่งพระวรกายซีกขวาเคลื่อนไหวไม่ได้ ทรงมีพระอาการไข้ขึ้นสูงตลอดมา ปอดบวม มีพระอาการทั่วไปอ่อนเพลียลงตามลำดับ ในที่สุดสิ้นพระชนม์ลงเมื่อวันศุกร์ที่ 7 ธันวาคม พ.ศ. 2516 เวลา 22.25 น. ด้วยพระอาการอันสงบ
คณะแพทย์ได้พยายามเยียวยาถวายการรักษาพระองค์อย่างสุดความสามารถจนถึงสิ้นพระชนม์ ในตอนกลางคืน วันสิ้นพระชนม์ มีพระสงฆ์เฝ้าเยี่ยมพระอาการประมาณ 300 รูป คฤหัสถ์ประมาณ 200 คน"
การพระศพ

พระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดเกล้าฯ ให้จัดการพระศพตามโบราณราชประเพณีทุกประการ วันที่ 8 ธันวาคม พ.ศ. 2516 เวลา 16.00 น. พระบาทสมเด็จพระปรมินทรมหาภูมิพลอดุลยเดช และสมเด็จพระนางเจ้าฯ พระบรมราชินีนาถ เสด็จพระราชดำเนินมาถวายน้ำสรงพระศพ ณ ตึกกวี เหวียนระวี แล้วทรงพระกรุณาโปรดเกล้าฯ ให้เชิญพระโกศประดิษฐานเหนือชั้นแว่นฟ้าประกอบพระลองกุดั่นใหญ่ แวดล้อมด้วยเครื่องประดับพระเกียรติยศ ณ หอประชุมสงฆ์ วัดพระเชตุพน และทรงพระกรุณาโปรดเกล้าฯ ให้มีพระพิธีธรรมสวดพระอภิธรรมทั้งกลางวัน และกลางคืน รับพระราชทานฉันเช้าวันละ 8 รูป เพลวันละ 4 รูป กำหนด 7 วัน ทั้งได้เสด็จพระราชดำเนินมาทรงบำเพ็ญพระราชกุศลทักษิณานุประทานถวาย เมื่อครบ 7 วัน 50 วัน และ 100 วัน พระกรุณาโปรดเกล้าฯ ให้กำหนดการพระราชกุศลออกพระเมรุ และพระราชทานเพลิง วันที่ 22, 23 และ 24 เมษายน พ.ศ. 2517
ในการบำเพ็ญกุศลถวายพระศพนี้ มหาเถรสมาคม คณะสงฆ์ ทั้งในกรุงเทพมหานคร และจังหวัดต่าง ๆ ทั่วทุกภาค คณะรัฐบาล กระทรวง ทบวง กรม สมาคม พ่อค้า ประชาชน ศิษยานุศิษย์ คณะสงฆ์จีน คณะสงฆ์ญวน สมาคมคาทอลิกแห่งประเทศไทย สมาคมศรีคุรุสิงห์สภา สมาคมฮินดูสมาช สมาคมฮินดูธรรมสภา และในต่างประเทศ ก็มีพระภิกษุสงฆ์พร้อมด้วยพุทธบริษัทจากฮ่องกง สิงคโปร์ มาเลเซีย ได้โดยเสด็จพระราชกุศลมาจนถึงวันพระราชทานเพลิงพระศพ
สมเด็จพระอริยวงศาคตญาณ ทรงดำรงตำแหน่งเจ้าอาวาสวัดพระเชตุพน องค์ที่ 11 เป็นเวลา 26 ปี 8 เดือน 30 วัน ทรงดำรงตำแหน่งสมเด็จพระสังฆราช องค์ที่ 17 เป็นเวลา 1 ปี 4 เดือน 18 วัน สิริพระชันษา 77 ปี
พระราชทานเพลิงพระศพ ณ พระเมรุหน้าพลับพลาอิศริยาภรณ์ วัดเทพศิรินทราวาสราชวรวิหาร เมื่อวันที่ 21 เมษายน พ.ศ. 2517
สิ่งอันเนื่องด้วยพระนาม > โรงพยาบาล

โรงพยาบาลสมเด็จพระสังฆราช  องค์ที่ 17 ตั้งอยู่ที่ ต.สองพี่น้อง อ.สองพี่น้อง จ.สุพรรณบุรี
แหล่งข้อมูลอื่น

เว็บไซต์วัดพระเชตุพนวิมลมังคลาราม
| ก่อนหน้า |  | สมเด็จพระอริยวงศาคตญาณ (ปุ่น ปุณฺณสิริ) |  | ถัดไป |
| --- | --- | --- | --- | --- |
| สมเด็จพระอริยวงศาคตญาณ (จวน อุฏฺฐายี) |  |   สมเด็จพระสังฆราช สกลมหาสังฆปริณายก  (21 กรกฎาคม พ.ศ. 2515 - 7 ธันวาคม พ.ศ. 2516) |  | สมเด็จพระอริยวงศาคตญาณ (วาสน์ วาสโน) |
| สมเด็จพระวันรัต(เผื่อน ติสฺสทตฺโต) |  |   เจ้าอาวาสวัดพระเชตุพนวิมลมังคลาราม  (8 มีนาคม พ.ศ. 2490 - 7 ธันวาคม พ.ศ. 2516) |  | พระอุบาลีคุณูปมาจารย์(กมล กมโล) |
| ด ค กสมเด็จพระสังฆราชไทย |
| --- | --- | --- |
| กรุงธนบุรี |  สมเด็จพระสังฆราช (ดี)  สมเด็จพระสังฆราช (ศรี)  สมเด็จพระสังฆราช (ชื่น)  |  |
| กรุงรัตนโกสินทร์ |  สมเด็จพระสังฆราช (ศรี)  สมเด็จพระสังฆราช (ศุข)  สมเด็จพระอริยวงษญาณ (มี)  สมเด็จพระอริยวงษญาณ (สุก ญาณสังวร)  สมเด็จพระอริยวงษญาณ (ด่อน)  สมเด็จพระอริยวงษญาณ (นาค)  สมเด็จพระมหาสมณเจ้า กรมพระปรมานุชิตชิโนรส  สมเด็จพระมหาสมณเจ้า กรมพระยาปวเรศวริยาลงกรณ์  สมเด็จพระอริยวงศาคตญาณ (สา ปุสฺสเทโว)  สมเด็จพระมหาสมณเจ้า กรมพระยาวชิรญาณวโรรส  พระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า  สมเด็จพระอริยวงศาคตญาณ (แพ ติสฺสเทโว)  สมเด็จพระสังฆราชเจ้า กรมหลวงวชิรญาณวงศ์  สมเด็จพระอริยวงศาคตญาณ (ปลด กิตฺติโสภโณ)  สมเด็จพระอริยวงศาคตญาณ (อยู่ ญาโณทโย)  สมเด็จพระอริยวงศาคตญาณ (จวน อุฏฺฐายี)  สมเด็จพระอริยวงศาคตญาณ (ปุ่น ปุณฺณสิริ)  สมเด็จพระสังฆราชเจ้า กรมหลวงชินวราลงกรณ  สมเด็จพระสังฆราชเจ้า กรมหลวงวชิรญาณสังวร  สมเด็จพระอริยวงศาคตญาณ (อัมพร อมฺพโร)  |  |
คาบสมุทร

คาบสมุทรเฟนโนสแกนเดียในเดือนมีนาคม 2545 ถ่ายโดยมาตรรังสีสเปกตรัม (โมดิส) ซึ่งอยู่บนดาวเทียมเทร์ราของนาซา
ฟลอริดาซึ่งเป็นตัวอย่างหนึ่งของคาบสมุทร ภาพถ่ายระหว่างภารกิจเอสทีเอส-95
คาบสมุทร หมายถึงลักษณะทางภูมิศาสตร์ที่มีน้ำล้อมรอบทั้ง 3 ด้าน ซึ่งอาจจะเป็นได้ทั้งทะเลหรือมหาสมุทร เช่น คาบสมุทรสแกนดิเนเวีย คาบสมุทรมลายู พื้นที่ที่มีน้ำล้อมรอบทั้ง 3 ด้านในบางครั้งก็ไม่ได้เรียกว่าคาบสมุทร เช่น หัวแหลมผาชัน สันดอนจะงอย หรือแหลม
รายชื่อคาบสมุทร

คาบสมุทรบอลข่าน
คาบสมุทรจัตแลนด์
คาบสมุทรไครเมีย
คาบสมุทรอิตาลี
คาบสมุทรไอบีเรีย
คาบสมุทรสแกนดิเนเวีย
เพนวิธ (คอร์นวอลล์)
เดอแรม
คาบสมุทรอะแลสกา
คาบสมุทรแลบราดอร์
คาบสมุทรฟลอริดา
คาบสมุทรบาฆากาลิฟอร์เนีย
คาบสมุทรยูกาตัน
คาบสมุทรซูเอิร์ด
คาบสมุทรเดลมาร์วา
คาบสมุทรวัลเดส
คาบสมุทรเกาหลี
คาบสมุทรอินเดีย
คาบสมุทรอินโดจีน
คาบสมุทรมลายู
คาบสมุทรสทิงพระ
คาบสมุทรอนาโตเลีย
คาบสมุทรอาหรับ (เป็นคาบสมุทรที่ใหญ่ที่สุด)
คาบสมุทร​ชานตง
คาบสมุทรไซนาย
จะงอยแอฟริกา
คาบสมุทรเคปยอร์ก
คาบสมุทรแอนตาร์กติก
ฟุตบอลชิงแชมป์สโมสรอาเซียน ฤดูกาล 2567–68

| รายละเอียดการแข่งขัน |
| --- | --- |
วันที่: รอบคัดเลือก: 17 – 24 กรกฎาคม 2567 รอบการแข่งขัน: 21 สิงหาคม 2567 – 21 พฤษภาคม 2568
ทีม: รอบการแข่งขัน: 12 ทั้งหมด (สูงสุด): 14 (จาก 10 สมาคม)
สถิติการแข่งขัน
จำนวนนัดที่แข่งขัน: 30
จำนวนประตู: 90 (3 ประตูต่อนัด)
← 2565 2568–69 → 
การแข่งขัน ฟุตบอลชิงแชมป์สโมสรอาเซียน ฤดูกาล 2567–68 (หรือ เอซีซี 2024–25), เป็นที่รู้จักในชื่อ ชอปปี คัพ 2024–25 เนื่องจากเหตุผลด้านผู้สนับสนุน, จะเป็นครั้งที่สามของ ฟุตบอลชิงแชมป์สโมสรอาเซียน, การแข่งขัน ฟุตบอล ระดับนานาชาติระหว่างแชมป์สโมสรในประเทศ สังกัดสมาคมสมาชิกของ สหพันธ์ฟุตบอลอาเซียน.
การจัดอันดับของแต่ละสมาคม

สโมสรทั้งหมดที่มาจากสิบสองชาติสมาชิกสมาคมฟุตบอลของ สหพันธ์ฟุตบอลอาเซียน ที่มีสิทธิ์เข้าร่วมการแข่งขัน; ออสเตรเลียและติมอร์เลสเตไม่ได้เข้าร่วม
| ชาติที้เข้าร่วมสำหรับฟุตบอลชิงแชมป์สโมสรอาเซียน ฤดูกาล 2024–25 |
| --- | --- |
: เข้าร่วม
: ไม่ได้เข้าร่วม
| สมาคมฟุตบอล | รอบแบ่งกลุ่ม | เพลย์ออฟ |
| --- | --- | --- |
|  อินโดนีเซีย | 2 | — |
|  มาเลเซีย | 2 | — |
|  ไทย | 2 | — |
|  เวียดนาม | 2 | — |
|  ฟิลิปปินส์ | 1 | — |
|  สิงคโปร์ | 1 | — |
|  บรูไน | — | 1 |
|  กัมพูชา | — | 1 |
|  ลาว | — | 1 |
|  เมียนมาร์ | — | 1 |
 ออสเตรเลีย: —

 ติมอร์-เลสเต: —
ทีม

^ Indonesia (IDN): เปอร์ซีจา จาการ์ตา รองชนะเลิศ ลีกาซาตู ฤดูกาล 2022–23 ปฏิเสธเข้าร่วมรายการนี้ จึงให้ บอร์เนียว เข้าร่วมแข่งขันแทน
^ Malaysia (MAS): โจโฮร์ดารุลตักซิม, ชนะเลิศ มาเลเซียซูเปอร์ลีก 2023  แต่ปฏิเสธที่จะเข้าร่วม
^ Singapore (SGP): อัลบิเร็กซ์ นีงาตะ, ชนะเลิศ สิงคโปร์พรีเมียร์ลีก 2023  แต่ไม่มีสิทธิ์เป็นตัวแทนของสิงคโปร์ จึงให้ ไลออนซิตีเซเลอส์ ทีมชนะเลิศ สิงคโปร์คัพ 2023 เข้าแข่งขันแทน
ตารางการแข่งขัน

ตารางของการแข่งขันเป็นไปดังนี้.
| ด่าน | รอบ | วันที่จับสลาก | เลกแรก | เลกที่สอง |
| --- | --- | --- | --- | --- |
| รอบคัดเลือก | คัดเลือกเพลย์ออฟ | 9 พฤษภาคม พ.ศ. 2567 | 17 กรกฎาคม พ.ศ. 2567 | 24 กรกฎาคม พ.ศ. 2567 |
| รอบแบ่งกลุ่ม | นัดที่ 1 | 9 พฤษภาคม พ.ศ. 2567 | 21–22 สิงหาคม พ.ศ. 2567 | 21–22 สิงหาคม พ.ศ. 2567 |
| รอบแบ่งกลุ่ม | นัดที่ 2 | 9 พฤษภาคม พ.ศ. 2567 | 25–26 กันยายน พ.ศ. 2567 | 25–26 กันยายน พ.ศ. 2567 |
| รอบแบ่งกลุ่ม | นัดที่ 3 | 9 พฤษภาคม พ.ศ. 2567 | 8–9 มกราคม พ.ศ. 2568 | 8–9 มกราคม พ.ศ. 2568 |
| รอบแบ่งกลุ่ม | นัดที่ 4 | 9 พฤษภาคม พ.ศ. 2567 | 22–23 มกราคม พ.ศ. 2568 | 22–23 มกราคม พ.ศ. 2568 |
| รอบแบ่งกลุ่ม | นัดที่ 5 | 9 พฤษภาคม พ.ศ. 2567 | 5–6 กุมภาพันธ์ พ.ศ. 2568 | 5–6 กุมภาพันธ์ พ.ศ. 2568 |
| รอบแพ้คัดออก | รอบรองชนะเลิศ | 9 พฤษภาคม พ.ศ. 2567 | 2 เมษายน พ.ศ. 2568 | 30 เมษายน พ.ศ. 2568 |
| รอบแพ้คัดออก | รอบชิงชนะเลิศ | 9 พฤษภาคม พ.ศ. 2567 | 14 พฤษภาคม พ.ศ. 2568 | 21 พฤษภาคม พ.ศ. 2568 |
รอบคัดเลือก เพลย์ออฟ

บทความหลัก: ฟุตบอลชิงแชมป์สโมสรอาเซียน ฤดูกาล 2567–68 รอบคัดเลือกเพลย์ออฟ
สี่สโมสรที่มาจากสี่ชาติสมาคมสมาชิก จะเข้าร่วมการแข่งขันสำหรับสองจากสิบสองสิทธิ์ในระบบการแข่งขัน
| ทีมแรก |   ผล   | ทีมที่สอง | นัดแรก | นัดที่สอง |
| --- | --- | --- | --- | --- |
| ยัง อีเลแฟนท์ส  | 3–8 |  เปรอาห์ คัน รีช สวาย เรียง | 2–3 | 1–5 |
| คาซูกา  | 2–4 |  ชานยูไนเต็ด | 1–1 | 1–3 |
รอบแบ่งกลุ่ม

บทความหลัก: ฟุตบอลชิงแชมป์สโมสรอาเซียน ฤดูกาล 2567–68 รอบแบ่งกลุ่ม
การจับสลากมีขึ้นเมื่อวันที่ 9 พฤษภาคม พ.ศ. 2567 ในโฮจิมินห์ซิตี ประเทศเวียดนาม สิบสองทีมจะถูกจับสลากแบ่งเป็นสองกลุ่มๆหกทีม โดยทีมที่มาจากประเทศเดียวกันจะไม่ได้อยู่ในกลุ่มเดียวกัน รอบแบ่งกลุ่มจะเป็นรูปแบบรอบเดียวพบกันหมด สองทีมที่ดีที่สุดจากแต่ละกลุ่มจะได้ผ่านเข้าสู่รอบรองชนะเลิศ
บอร์เนียว
class=notpageimage|
ที่ตั้งของทีมใน  รอบแบ่งกลุ่ม
 แดง: กลุ่ม เอ;  ส้ม: กลุ่ม บี
รอบแบ่งกลุ่ม > กลุ่ม เอ

| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |  |  BGP |  PSM |  PKS |  TNG |  DOA |  SHU |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  บีจี ปทุม ยูไนเต็ด (Q) | 5 | 3 | 2 | 0 | 11 | 6 | +5 | 11 | ผ่านเข้าสู่ รอบแพ้คัดออก |  |  |  | 2–1 | 4–3 | 1–1 |  |
| 2 |  พีเอสเอ็ม (Q) | 5 | 3 | 1 | 1 | 8 | 4 | +4 | 10 | ผ่านเข้าสู่ รอบแพ้คัดออก |  | 0–0 |  |  |  | 3–0 | 4–3 |
| 3 |   เปรอาห์ คัน รีช สวาย เรียง | 5 | 2 | 1 | 2 | 8 | 7 | +1 | 7 |  |  |  | 0–1 |  |  |  | 4–2 |
| 4 |  เตเร็งกานู | 5 | 2 | 1 | 2 | 13 | 9 | +4 | 7 |  |  |  | 1–0 | 2–3 |  | 2–2 |  |
| 5 |  ดงอ๊า ทัญฮว้า | 5 | 1 | 3 | 1 | 6 | 7 | −1 | 6 |  |  |  |  | 0–0 |  |  | 3–1 |
| 6 |  ชาน ยูไนเต็ด | 5 | 0 | 0 | 5 | 7 | 20 | −13 | 0 |  |  | 1–4 |  |  | 0–5 |  |  |
แหล่งข้อมูล: อาเซียน ยูไนเต็ด เอฟซี
กฏการจัดอันดับ: 1) คะแนน; 2) คะแนน เฮด-ทู-เฮด; 3) ผลต่างประตู เฮด-ทู-เฮด; 4) ประตูที่ทำได้ เฮด-ทู-เฮด; 5) ผลต่างประตู; 6) จำนวนประตูที่ทำได้; 7) จัดอันดับแฟร์เพลย์; 8) จำนวนผลที่เสมอ.
 ผ่านเข้าสู่รอบที่ระบุ
รอบแบ่งกลุ่ม > กลุ่ม บี

| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |  |  CAH |  BUR |  KLC |  BOR |  LCS |  KAY |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  คอง อัญ ฮานอย | 5 | 5 | 0 | 0 | 15 | 6 | +9 | 15 | ผ่านเข้าสู่ รอบแพ้คัดออก |  |  | 2–1 |  | 3–2 | 5–0 |  |
| 2 |  บุรีรัมย์ ยูไนเต็ด | 5 | 3 | 1 | 1 | 13 | 2 | +11 | 10 | ผ่านเข้าสู่ รอบแพ้คัดออก |  |  |  | 1–0 | 4–0 |  | 7–0 |
| 3 |  กัวลาลัมเปอร์ซิตี | 5 | 2 | 0 | 3 | 4 | 6 | −2 | 6 |  |  | 2–3 |  |  | 1–0 |  | 1–0 |
| 4 |  บอร์เนียว | 5 | 2 | 0 | 3 | 7 | 9 | −2 | 6 |  |  |  |  |  |  | 3–0 | 2–1 |
| 5 |  ไลออนซิตีเซเลอส์ | 5 | 1 | 1 | 3 | 2 | 10 | −8 | 4 |  |  |  | 0–0 | 2–0 |  |  |  |
| 6 |  คายา—อิลอยโล | 5 | 1 | 0 | 4 | 4 | 12 | −8 | 3 |  |  | 1–2 |  |  |  | 2–0 |  |
แหล่งข้อมูล: อาเซียน ยูไนเต็ด เอฟซี
กฏการจัดอันดับ: 1) คะแนน; 2) คะแนน เฮด-ทู-เฮด; 3) ผลต่างประตู เฮด-ทู-เฮด; 4) ประตูที่ทำได้ เฮด-ทู-เฮด; 5) ผลต่างประตู; 6) จำนวนประตูที่ทำได้; 7) จัดอันดับแฟร์เพลย์; 8) จำนวนผลที่เสมอ.
Notes:
1 2  จัดอันดับโดย คะแนน เฮด-ทู-เฮด: กัวลาลัมเปอร์ซิตี (3); บอร์เนียว (0).
รอบแพ้คัดออก

บทความหลัก: ฟุตบอลชิงแชมป์สโมสรอาเซียน ฤดูกาล 2567–68 รอบแพ้คัดออก
รอบแพ้คัดออก > สายการแข่งขัน

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | รอบรองชนะเลิศ  | รอบรองชนะเลิศ  | รอบรองชนะเลิศ  |  |  | รอบชิงชนะเลิศ  | รอบชิงชนะเลิศ  | รอบชิงชนะเลิศ  |  |
|  |   |   |   |  |  |   |   |   |  |

|  | เอ2  |  พีเอสเอ็ม  |   |  |  |  |  |  |  |
|  | เอ2  |  พีเอสเอ็ม  |   |  |  |  |  |  |  |
|  | บี1  |  กงอันฮานอย  |   |  |  |  |  |  |  |
|  | บี1  |  กงอันฮานอย  |   |  |  | ผู้ชนะของรอบรองชนะเลิศ 1  | ผู้ชนะของรอบรองชนะเลิศ 1  |   |  |
|  |   |   |   |   |  | ผู้ชนะของรอบรองชนะเลิศ 1  | ผู้ชนะของรอบรองชนะเลิศ 1  |   |  |
|  |   |   |   |   |  | ผู้ชนะของรอบรองชนะเลิศ 2  | ผู้ชนะของรอบรองชนะเลิศ 2  |   |  |
|  | บี2  |  บุรีรัมย์ ยูไนเต็ด  |   |  |  | ผู้ชนะของรอบรองชนะเลิศ 2  | ผู้ชนะของรอบรองชนะเลิศ 2  |   |  |
|  | บี2  |  บุรีรัมย์ ยูไนเต็ด  |   |  |  |  |  |  |  |
|  | เอ1  |  บีจี ปทุม ยูไนเต็ด  |   |  |  |  |  |  |  |
|  | เอ1  |  บีจี ปทุม ยูไนเต็ด  |   |  |  |  |  |  |  |
รอบแพ้คัดออก > รอบรองชนะเลิศ

| ทีมแรก |   ผล   | ทีมที่สอง | นัดแรก | นัดที่สอง |
| --- | --- | --- | --- | --- |
| พีเอสเอ็ม  | – |  กงอันฮานอย | 2 เม.ย. | 30 เม.ย. |
| บุรีรัมย์ ยูไนเต็ด  | – |  บีจี ปทุม ยูไนเต็ด | 2 เม.ย. | 30 เม.ย. |
รอบแพ้คัดออก > รอบชิงชนะเลิศ

| ทีมแรก |   ผล   | ทีมที่สอง | นัดแรก | นัดที่สอง |
| --- | --- | --- | --- | --- |
| ผู้ชนะของรอบรองชนะเลิศ 1 | – | ผู้ชนะของรอบรองชนะเลิศ 2 | 14 พ.ค. | 21 พ.ค. |
| ผู้ชนะของรอบรองชนะเลิศ 1 | v | ผู้ชนะของรอบรองชนะเลิศ 2 |
| --- | --- | --- |
|  | รายงาน |  |
| ผู้ชนะของรอบรองชนะเลิศ 2 | v | ผู้ชนะของรอบรองชนะเลิศ 1 |
| --- | --- | --- |
|  | รายงาน |  |
สถิติประจำฤดูกาล > ผู้ทำประตูสูงสุด

ทีมนั้นตกรอบ / ไม่มีกิจกรรมในรอบนี้.
ผู้เล่นที่ไม่อยู่ในทีมแต่ทีมยังคงดำเนินการต่อในรอบนี้.
ประตูที่ทำได้ในรอบคัดเลือกเพลย์ออฟ คือไม่ได้นับรวมเมื่อทำการตัดสินผู้ทำประตูสูงสุด